b"\n_START_ARTICLE_\nFrancesc Betancourt i Cocinero\n_START_SECTION_\nTraject\xc3\xb2ria\n_START_PARAGRAPH_\nJugava d'extrem dret. Es form\xc3\xa0 a l'Atl\xc3\xa8tic Fortpienc, on comen\xc3\xa7\xc3\xa0 a jugar a l'edat de vuit anys. Posteriorment defens\xc3\xa0 els colors del FC Gr\xc3\xa0cia (anomenat Catalunya FC el 1931), passant a finals d'aquest any al CF Badalona, on fou un aut\xc3\xa8ntic \xc3\xaddol, i el 1939 al CE Sabadell. Fill de cub\xc3\xa0 i catalana, fou el tercer futbolista negre que jug\xc3\xa0 al FC Barcelona (despr\xc3\xa9s dels brasilers Jaguar\xc3\xa9 Bezerra i Fausto Dos Santos), on arrib\xc3\xa0 la temporada 1942-43 amb 28 anys. Romangu\xc3\xa9 al club dues temporades. Jug\xc3\xa0 24 partits al club i marc\xc3\xa0 11 gols. A continuaci\xc3\xb3 jug\xc3\xa0 al Const\xc3\xa0ncia d'Inca, al Girona FC, al FC Martinenc (jugador-entrenador), Molinense (alguns partit per amistat amb Josep Raich), UE T\xc3\xa0rrega (tamb\xc3\xa9 alguns partits) i Badalona._NEWLINE_Fou internacional amb la selecci\xc3\xb3 catalana de futbol entre 1936 i 1942._NEWLINE_Un cop retirat fou entrenador als clubs FC Martinenc, UE T\xc3\xa0rrega, CE Matar\xc3\xb3, CE Europa, Atl\xc3\xa8tic Ciutadella, Palam\xc3\xb3s CF, CF Ripoll i CE Sant Cugat."